CELEX: 62019TN0171
Language: et
Date: 2019-03-20 00:00:00
Title: kohtuasi T-171/19: 20. märtsil 2019 esitatud hagi — Hebberecht versus Euroopa välisteenistus

20.5.2019   
            
            
               ET
            
            
               Euroopa Liidu Teataja
            
            
               C 172/39
            
         
      20. märtsil 2019 esitatud hagi — Hebberecht versus Euroopa välisteenistus
      (kohtuasi T-171/19)
      (2019/C 172/53)
      Kohtumenetluse keel: prantsuse
      
         Pooled
      
      
         Hageja: Chantal Hebberecht (Luxembourg, Luksemburg) (esindaja: advokaat K. Bicard)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      
                  —
               
               
                  tunnistada C. Hebberechti hagi vastuvõetavaks ja põhjendatuks;
               
            
                  —
               
               
                  tühistada hagejale määratud karistus;
               
            
                  —
               
               
                  mõista Euroopa välisteenistuselt hageja kasuks välja 36 000 euro ulatuses maksmata palka ja viivitusintressi;
               
            
                  —
               
               
                  mõista Euroopa välisteenistuselt hageja kasuks välja 450 000 eurot hüvitisena talle tekitatud tervisekahju, varalise kahju ja mittevaralise kahju eest;
               
            
                  —
               
               
                  teise võimalusena mõista Euroopa välisteenistuselt hageja kasuks välja 300 000 eurot hüvitisena eespool mainitud kahju eest;
               
            
                  —
               
               
                  kolmanda võimalusena mõista Euroopa välisteenistuselt hageja kasuks välja 150 000 eurot hüvitisena eespool mainitud kahju eest;
               
            
                  —
               
               
                  neljanda võimalusena mõista Euroopa välisteenistuselt hageja kasuks välja 50 000 eurot hüvitisena eespool mainitud kahju eest;
               
            
                  —
               
               
                  mõista kohtukulud välja Euroopa välisteenistuselt.
               
            
         Väited ja peamised argumendid
      
      Hagi põhjendamiseks väidab hageja, et ei ole toime pannud tegusid, milles Hainaut’ (Belgia) esimese astme kohus ta 13. detsembri 2017. aasta kohtuotsuses süüdi mõistis ja mida Euroopa välisteenistus luges eriti tõsiseks üleastumiseks ametnikel eelkõige personalieeskirjade artikli 12 alusel olevate kohustuste täitmisel. Ta väidab ka, et tema suhtes kohaldatud karistused on diskrimineerivad.